**Lucy Walter** (født ca. 1630, død 1658) var kong Karl II av Englands elskerinne, og moren til James Scott, 1. hertug av Monmouth. Hun skal ha blitt født på slottet Roch Castle i nærheten av Haverfordwest i Wales.

Liv og virke
------------

### Bakgrunn

Lucy Walter var datter av William Walter fra Haverfordwest og hans ektefelle, Elizabeth Protheroe, en walisisk adelsdame, født i født i hertugen av Norfolks andre ekteskap. Familien Walters var en høytstående familie som tok parti for kongen under borgerkrigen i England. Roch Castle ble beslaglagt av de parlamentariske styrkene i 1644, og Lucy Walters måtte søke tilflukt i London og deretter i Haag. 

### Livet som kurtisane

Hun kom fra sidelinjen og inn i Londons sosietet via familieforbindelser, og i en alder av sytten år ble hun elskerinnen til Algernon Sydney, offiser tilknyttet jarlen av Leicester. I Nederland møtte hun hans yngre bror, eksilrojalist, Robert Sidney, som hun innledet et forhold med. Det var gjennom Robert at hun møtte kong Karl II.

Det finnes få bevis som støtter antagelsen at hun var den første ektefellen til Karl II, og det er klart at han ikke var hennes første kjæreste i kongelige kretser. Forholdet med Karl II varte med enkelte avbrudd frem til høsten 1651, og Karl II anerkjente farskapet til en sønn født i 1649, James, som han senere ga tittelen hertug av Monmouth.

Etter at hennes forhold til Karl II ble avsluttet av ukjente grunner, levde hun et fattig og utsvevende liv, noe som muligens resulterte i hennes tidlige død i Paris i september/oktober 1658. Dødsårsaken er ukjent.

Lucy Walter fødte også en datter, Mary Crofts, i (1651). Det er uvisst hvem som var far til dette barnet, men en del kilder hevder at det var muligens Theobald Taaffe, 1. jarl av Carlingford. og andre kilder at det var Henry Bennet, 1. jarl av Arlington. Datteren giftet seg først med William Sarsfield og fikk en datter eller flere med ham, og deretter med William Fanshawe, og fikk også barn med ham.

Referanser
----------

1. 1 2   Early Modern Letters Online, Early Modern Letters Online person ID 8fb7b6b6-94e6-48af-8463-dc7c12e5b5dc, besøkt 9. oktober 2017[Hentet fra Wikidata]
2. 1 2   Online Dictionary of Dutch Women, DVN ID Barlow, besøkt 9. oktober 2017[Hentet fra Wikidata]
3. ↑   Kindred Britain ID I3366, besøkt 9. oktober 2017[Hentet fra Wikidata]
4. 1 2   Kindred Britain[Hentet fra Wikidata]
5. ↑   Wikipedia[Hentet fra Wikidata]
6. 1 2   The Peerage[Hentet fra Wikidata]
7. ↑   Genealogics[Hentet fra Wikidata]
8. ↑  Clifton, Robin: «Walter, Lucy (1630?–1658)», *Oxford Dictionary of National Biography*, Oxford University Press, Sept 2004
9. ↑  Evans, Richard K. (2007): «The Ancestry of Diana, Princess of Wales», ss. 101-103; 197 Boston: New England Historic Genealogical Society
10. ↑  Haddick-Flynn, Kevin. (2003): «Sarsfield and the Jacobites», ss. 22-23 Douglas Village, Cork: Mercier Press
11. ↑  Chisholm, Hugh: «Walter, Lucy (1630?–1658)», ss. 296-297 *Encyclopædia Britannica*, 11. utg. New York: The Encyclopædia Britannica Co. 1911

Eksterne lenker
---------------

* Lucy Walter, *Classic Encyclopedia*
* Lucy Walter, *Encyclopædia Britannica*
* Lucy Walter

|  |  |
| --- | --- |
| Oppslagsverk/autoritetsdata | Encyclopædia Britannica **·** Geni **·** VIAF **·** GND **·** LCCN **·** ISNI **·** BPN
 |